Verskeie mense op Kaapse roete aangeval | Netwerk24
Verskeie mense op Kaapse roete aangeval
Deur Marelize Barnard 13 Januarie 2018 11:14
Reddingswerkers is besig om bergklimmers in Kaapstad te red nadat hulle aangeval is.
Johann Marais van Wildernis-soek-en-redding (WSAR) sê hulle is op die toneel waar vier klimmers, vermoedelik lede van WSAR, vanoggend omstreeks 09:20 in die berge bo St. James gaan stap het.
Die vier bergklimmers het 'n boodskap gestuur dat hulle dringend hulp nodig het nadat hulle aangeval en met messe gesteek is.
Een van die klimmers is 'n dokter en hy het sy mede-klimmers op die toneel behandel.
Die Skymed-reddingshelikopter word gebruik om paramadici tot by die slagoffers te kry.
Marais sê in 'n verdere voorval is hulle ook ingelig oor bejaarde stappers wat in die omgewing van die amfiteater, ook op die Silvermyn-staproete, aangeval is. Dit is nog onduidelik of die stappers aangeval is deur dieselfde aanvallers.
Teen 12:00 is berigte ontvang van 'n derde voorval waarin stappers aangeval is. Besonderhede is nog onseker, maar dit lyk of verskeie mense aangeval is. Die eerste groep is van die berg verwyder.
*Hou Netwerk24 dop vir verdere verwikkelinge.
Meer oor: Staproete | Mesaanval | Kaapstad
Pta-pa hoor later of hy sig behou ná aanval
Honde karnuffel skelm wat 12-jarige wou aanval